FORTH ทุ่ม 20 ลบ. ร่วมทุน 10% ใน “โอดิน พาวเวอร์ ” ผู้ผลิต-จำหน่ายกระแสไฟฟ้า
FORTH ทุ่มงบ 20 ลบ. เข้าร่วมทุน 10% ใน “โอดิน พาวเวอร์ ” ผู้ผลิตและจำหน่ายกระแสไฟฟ้า รวมถึงไฟฟ้าจากพลังงานขยะ
16 ม.ค. 2560

FORTH เข้าร่วมทุน 10% ใน “โอดิน พาวเวอร์ ” ผู้ผลิตและจำหน่ายกระแสไฟฟ้า รวมถึงไฟฟ้าจากพลังงานขยะ
บริษัท ฟอร์ท คอร์ปอเรชั่น จำกัด (มหาชน) หรือ FORTH ระบุว่า บริษัทได้เข้าลงทุนซื้อหุ้นเพิ่มทุนของบริษัท โอดิน พาวเวอร์ จำกัด ซึ่งเป็นผู้ผลิตและจำหน่ายกระแสไฟฟ้า รวมถึงไฟฟ้าจากพลังงานขยะ มูลค่าลงทุน 20 ล้านบาท โดยบริษัทจะเข้าถือหุ้น 10% ในบริษัทดังกล่าว ร่วมกับบริษัท เอส เอ็น ซี ฟอร์เมอร์ จำกัด (มหาชน) หรือ SNC ถือหุ้น 55%, บริษัท ยูเอซี ยูทิลิตีส์ จำกัด ในกลุ่มบริษัท ยูเอซี โกลบอล จำกัด (มหาชน) หรือ UAC ถือหุ้น 10% , นายสมชัย ไทยสงวนวรกุล ถือหุ้น 10%, นายอนุฤทธิ์ เกิดสินธ์ชัย ถือหุ้น 5%, นางสาวสุธาสินี วงศ์อนันต์ชัย ถือหุ้น 5% และนายวีระพันธ์ จักรไพศาล ถือหุ้น 5%
ทั้งนี้ บริษัท โอดิน พาวเวอร์ จำกัด จดทะเบียนจัดตั้งบริษัทเมื่อวันที่ 16 ตุลาคม 2541 มีทุนจดทะเบียน 200 ล้านบาท แบ่งเป็นหุ้นสามัญ 2 ล้านหุ้น พาร์หุ้นละ 100 บาท โดยแหล่งเงินลงทุนของ FORTH ในครั้งนี้จะมาจากกระแสเงินสดของบริษัท